CELEX: 
Language: hu
Date: 2018-10-30 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az 1031/2010/EU rendeletnek a piaci stabilitási tartalékból 50 millió ki nem osztott kibocsátási egységnek az innovációs alap számára árverés útján való értékesítése tekintetében és egy Németország által kijelölendő aukciós platform bejegyzése céljából történő módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               Az alacsony szén-dioxid-kibocsátású technológiák terén megvalósuló innováció ösztönzése kulcsfontosságú a Párizsi Megállapodás céljainak eléréséhez. Az EU ETS-re vonatkozóan a közelmúltban felülvizsgált, a 2003/87/EK európai parlamenti és tanácsi irányelvben
                  1
                foglalt szabályok
                  2
                azon kulcsfontosságú jogalkotási eszközök közé tartoznak, amelyek lehetővé teszik az EU számára a Párizsi Megállapodásban vállalt kötelezettségek teljesítését. Ebben az összefüggésben a 2003/87/EK irányelv 10a. cikkének (8) bekezdése létrehoz egy olyan alapot („innovációs alap”), amely lehetővé teszi az EU ETS hatálya alá tartozó ágazatokban az alacsony szén-dioxid-kibocsátású technológiák és folyamatok innovációjának támogatását, ideértve a környezetvédelmi szempontból biztonságos szén-dioxid-leválasztásra és -hasznosításra (CCU), a szén-dioxid környezetvédelmi szempontból biztonságos leválasztására és geológiai tárolására (CCS), a magas szén-dioxid-kibocsátású termékeket helyettesítő termékekre, valamint az innovatív megújulóenergia- és energiatárolási technológiákra irányuló innovációt. 
            
            
               A 2003/87/EK irányelv 10a. cikkének (8) bekezdése felhatalmazza az Európai Bizottságot (a továbbiakban: Bizottság) arra, hogy felhatalmazáson alapuló jogi aktusokat fogadjon el az említett irányelvnek az innovációs alap működésével – többek között a kiválasztási eljárással és kritériumokkal – kapcsolatos szabályok kiegészítésére vonatkozóan. A Bizottság jelenleg egy erre a célra létrehozott szakértői csoport támogatásával dolgozik egy, az innovációs alap működésére vonatkozó felhatalmazáson alapuló jogi aktus tervezetén. A szóban forgó felhatalmazáson alapuló jogi aktus előreláthatólag 2019 folyamán lép hatályba. 
            
            
               A 2003/87/EK irányelv felülvizsgálata során a társjogalkotók egyetértettek abban, hogy az innovációs alap működésének kellő időben, azaz 2021 előtt meg kell kezdődnie. Ebből a célból a 2021–2030 közötti időszakban az innovációs alap részére szánt 400 millió kibocsátási egységen felül az említett irányelv 10a. cikke (8) bekezdésének második albekezdése a piaci stabilitási tartalékból 50 millió ki nem osztott kibocsátási egységet bocsát rendelkezésre a 3. fázis részét képező, az innováció támogatására létrehozott NER 300 programból származó fennmaradó bevételek mellett. 
            
            
               Míg a 3. fázis részét képező NER 300 program fennmaradó forrásai az Európai Beruházási Bank (EBB) által a 2011–2014-es időszakban értékesített 300 millió kibocsátási egységből származó bevétel formájában rendelkezésre állnak, a piaci stabilitási tartalékból származó 50 millió kibocsátási egység értékesítése még függőben van.
            
            
               E kibocsátási egységek értékesítési folyamatának a lehető legkisebb hatást kell gyakorolnia a szén-dioxid-piacra az adott időszakban a piacon értékesítésre kerülő kibocsátási egységek mennyiségének elosztása és a használandó piaci infrastruktúra tekintetében. Ugyanakkor az említett folyamatot oly módon kell lebonyolítani, hogy a bevételek az innovációs alap által támogatandó projektek esetében 2021 előtt kellő időben rendelkezésre álljanak. Ezért a piaci stabilitási tartalékból származó 50 millió ki nem osztott kibocsátási egység értékesítésére irányuló döntést még az innovációs alap részére szánt 400 millió kibocsátási egységnyi főmennyiségének értékesítését célzó intézkedések meghozatalát megelőzően kell meghozni, mivel ez utóbbiaknak nem kell 2021 előtt rendelkezésre állniuk. Ebben az összefüggésben a megfelelő időben történő értékesítés legköltséghatékonyabb és leghatékonyabb módja a kibocsátási egységeknek a közös aukciós platformon rendezett árverésekre vonatkozóan az 1031/2010/EU bizottsági rendeletben
                  3
                meghatározott szabályokkal és módozatokkal összhangban történő elárverezése az innovációs alap számára. Ez a megközelítés korlátozná a meglévő jogi keret módosításait és a többletköltségeket. A felülvizsgált 2003/87/EK irányelv már ezt a módot írja elő a modernizációs alap kibocsátási egységeinek értékesítése tekintetében.
            
            
               Az innovációs alap korai beindítására vonatkozó politikai kötelezettségvállalás teljesítése érdekében az 50 millió ki nem osztott kibocsátási egységnek a közös aukciós platformon rendezett árveréseken történő értékesítését az 1031/2010/EU rendelet felhatalmazáson alapuló bizottsági rendelettel történő módosításával kell lehetővé tenni.
            
            
               Ez a módosítás egyúttal az 1031/2010/EU rendelet III. mellékletének módosítása révén rögzíti Németország harmadik, önkéntes kívülmaradás révén kijelölt saját aukciós platformját is. Az 1031/2010/EU rendelet 30. cikke értelmében azon tagállamok, amelyek nem vesznek részt a közös aukciós platform közbeszerzési eljárására irányuló közös fellépésében, kiválasztják saját aukciós platformjukat, és erről értesítik a Bizottságot annak érdekében, hogy a kiválasztott platform bekerüljön a rendelet III. mellékletében foglalt, az aukciós platformokat tartalmazó jegyzékbe. E célból Németország 2018. április 12-én értesítette a Bizottságot azon szándékáról, hogy harmadik kívülmaradási platformjaként újra kijelöli a European Energy Exchange AG-t (EEX). A német aukciós platformmal kötött jelenlegi szerződés alapján tartandó utolsó német árverés 2018. november 9-én esedékes. Ezen időpontot követően az újonnan kijelölt német platform csak akkor kezdheti meg árverezési tevékenységét, amikor az 1031/2010/EU rendelet III. mellékletében szereplő jegyzék hatályba lép. Ennek eredményeként Németország harmadik, önkéntes kívülmaradás révén kijelölt aukciós platformjának e jegyzékbe történő felvétele lehetővé teszi, hogy a német árverések a lehető leghamarabb és zökkenőmentesen folytatódjanak, biztosítva a piac kibocsátási egységekkel való stabil ellátását. 
            
            
               Ezenkívül ez a módosítás kisebb technikai jellegű kiigazításokat vezet be az 1031/2010/EU rendelet 61. cikkében meghatározott, az árverést követő átláthatóságra vonatkozó szabály tekintetében. Ezek a kiigazítások elengedhetetlenek a piaci visszaélések kockázatának csökkentéséhez, ugyanakkor tükrözik a jelenlegi piaci gyakorlatot.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               A Bizottság 2015 decembere és 2016 márciusa között nyilvános konzultációt
                  4
                folytatott az 1031/2010/EU rendelet felülvizsgálata tárgyában. A konzultáció eredményei azt mutatták, hogy a 2003/87/EK irányelv szerint alkalmazandó uniós kibocsátási egységek árverezési folyamatának általános felépítése – beleértve a kívülmaradási platformokat is – teljesen megfelelő. 
            
            
               Ezen túlmenően az 1031/2010/EU rendelet javasolt módosításáról konzultációra került sor a tagállami szakértőkkel az éghajlat-politikával foglalkozó bizottsági szakértői csoport keretében, különösen két ülésen, 2018. június 8-án és 2018. július 12-én. A részt vevő szakértők általános támogatásukat fejezték ki arra vonatkozóan, hogy az innovációs alap 2020. évi beindításához szükséges 50 millió kibocsátási egység korai értékesítése a meglévő árverési infrastruktúra használatával történjen. Az értékesítési folyamat gyakorlati megoldásai kapcsán felmerültek bizonyos megfontolások. A Bizottság ezeket az észrevételeket figyelembe vette az 1031/2010/EU rendelet módosítására irányuló jogi szöveg elkészítése során.
            
            
               A felhatalmazáson alapuló rendelet tervezetét a Bizottság 2018. szeptember 12. és október 10. között egy négyhetes véleménynyilvánítási időszakra közzétette a minőségi jogalkotási portálon. Egy szervezettől érkezett visszajelzés, amely azonban nem kérte a törvénytervezet módosítását.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               3.1.
                     Az új német, önkéntes kívülmaradás révén kijelölt platform felvétele a jegyzékbe
            
            
               2018. április 12-én Németország arról értesítette a Bizottságot, hogy az 1031/2010/EU rendelet 30. cikkének (1) bekezdésével összhangban harmadik kívülmaradási platformjaként a European Energy Exchange AG-t szándékozik kijelölni legfeljebb ötéves időszakra. Ennek megfelelően az 1031/2010/EU rendelet III. mellékletében foglalt jegyzék módosul a harmadik német kívülmaradási platformra vonatkozó megbízási időtartam, feltételek és kötelezettségek felvételével.
            
            
               3.2.
                     50 millió ki nem osztott kibocsátási egységnek az innovációs alap számára történő korai értékesítése
            
            
               50 millió ki nem osztott kibocsátási egységnek a közös aukciós platformon keresztül az innovációs alap számára árverés útján történő korai értékesítésére az 1031/2010/EU rendelettel összhangban kerül sor. A közös aukciós platformon zajló jelenlegi árverési folyamat keretében a közös aukciós platformra vonatkozó közös közbeszerzési megállapodást aláíró tagállamok árverezőik útján árverezik a kibocsátási egységeket a közös aukciós platformon. Az innovációs alap számára árverésre bocsátandó 50 millió kibocsátási egységnyi éves mennyiség elvben egyenlően oszlik meg a közös aukciós platform 2020. évi árverésein. Ez összhangban lenne az 1031/2010/EU rendelet 8. cikkének (5) bekezdésében említett, egyenletes elosztás elvével. 
            
         
         
            
               Az 1031/2010/EU rendelet 10. cikkének módosítása révén az innovációs alap részére szánt 50 millió kibocsátási egységet hozzáadják a közös aukciós platformon 2020-ban árverésre bocsátandó azon mennyiségekhez, amelyeket azok a tagállamok (a továbbiakban: részt vevő tagállamok) bocsátanak árverésre, amelyek 2018. január 1-jén aláíró felei voltak a közös aukciós platformra vonatkozó közös közbeszerzési megállapodásnak. Az innovációs alap részére szánt kibocsátási egységek mennyisége oly módon oszlik meg a 25 részt vevő tagállam között, hogy mindegyikük azonos, 2 millió kibocsátási egységnyi mennyiséget fog árverésre bocsátani az innovációs alap számára 2020-ban.
            
            
               Az innovációs alapnak szánt árverési bevételek átvételére és kifizetésére vonatkozó szabályokat a hatékonyság és a rugalmasság figyelembevételével kell megállapítani, miközben minimalizálni kell a kapcsolódó – különösen a részt vevő tagállamokra háruló – adminisztratív terheket. Az 1031/2010/EU rendelet új 23. cikkének (2) bekezdése alapján a részt vevő tagállamok árverezői bocsátják árverésre az innovációs alap részére szánt kibocsátási egységeket. A szóban forgó árverezők az e célra nevesített árverezői bankszámlájukon fogadják az elárverezett kibocsátási egységekből származó bevételt. Az 1031/2010/EU rendelet 23. cikkének (2) bekezdése kifejezetten előírja az árverező által képviselt valamennyi részt vevő tagállam jogi kötelezettségét annak biztosítására, hogy az árverési bevétel keletkezése hónapjának végétől számított legkésőbb 15 napon belül sor kerüljön a szóban forgó árverési bevételeknek a Bizottság által az innovációs alap céljaira az érintett árverező számára bejelentett számlára történő folyósítására. Az érintett árverezők a folyósítást megelőzően levonhatják a közvetlenül az árverési bevételeknek a bankszámlán való tartásából, illetve arról történő kifizetéséből keletkező díjakat, amennyiben igazolni tudják, hogy azok a tagállamuk kibocsátási egységeinek a közös aukciós platformon keresztüli árverés útján történő értékesítésével kapcsolatos költségekhez hozzáadódó kiegészítő díjak. Az értékesítés átláthatóságának és költséghatékonyságának biztosítása érdekében a részt vevő tagállamoknak előzetesen tájékoztatniuk kell a Bizottságot és az összes tagállamot az általuk levonni kívánt minden kiegészítő díjról, valamint e díjak indokairól.
            
            
               Az adott árverező által a tagállama részére és az innovációs alap részére termelendő árverési bevételek nyomon követhetőségét és megkülönböztethetőségét az aukciós eseménynaptáraknak az 1031/2010/EU rendelet 11. cikke szerinti közzététele és az aukciós tábláknak az európai uniós ügyleti jegyzőkönyvben történő, a 389/2013/EU bizottsági rendelet
                  5
                62. cikke szerinti rögzítése szavatolja. Ennek biztosítása érdekében módosulni fog a 389/2013/EU rendeletnek az aukciós tábla formátumát tartalmazó vonatkozó melléklete. A módosítást követően az aukciós tábla külön fogja meghatározni az adott árverező által a tagállama számára, illetve az innovációs alap számára árverésre bocsátandó kibocsátási egységek mennyiségét.
            
            
               3.3.
                     Az árverést követő átláthatósággal kapcsolatos pontosítás 
            
            
               Az 1031/2010/EU rendelet 61. cikkének (3) bekezdésére irányuló módosítás összhangba hozza a szöveget a piaci gyakorlattal, és csökkenti a piaci visszaélések kockázatát. Ez azt jelenti, hogy az aukciós platform dönthet úgy, hogy csak az árverésre bocsátott kibocsátási egységek mennyiségét és az aukciós elszámolóárat teszi közzé azzal egyidejűleg, hogy értesíti a nyertes ajánlattevőket egyéni eredményeikről. Ily módon az említett rendelet 61. cikkének (2) bekezdésében említett fennmaradó árverési eredmények külön is közzétehetők. Az említett rendelet 61. cikkének (1) bekezdése értelmében azonban az árverés eredményeit minden esetben legkésőbb az ajánlattételi időszak lezárását követő 15 percen belül közzé kell tenni.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2018.10.30.)
            
            
               az 1031/2010/EU rendeletnek a piaci stabilitási tartalékból 50 millió ki nem osztott kibocsátási egységnek az innovációs alap számára árverés útján való értékesítése tekintetében és egy Németország által kijelölendő aukciós platform bejegyzése céljából történő módosításáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel az üvegházhatást okozó gázok kibocsátási egységei Unión belüli kereskedelmi rendszerének létrehozásáról és a 96/61/EK tanácsi irányelv módosításáról szóló, 2003. október 13-i 2003/87/EK európai parlamenti és tanácsi irányelvre
                  6
                és különösen annak 3d. cikke (3) bekezdésére, 10. cikke (4) bekezdésére, valamint 10a. cikke (8) bekezdésére,
            
            
               mivel:
            
            
               (1)A 2003/87/EK irányelv alapot hoz létre („innovációs alap”) az alacsony szén-dioxid-kibocsátású technológiák terén az Unió területén megvalósuló innováció pénzügyi támogatása érdekében azáltal, hogy az EU kibocsátáskereskedelmi rendszerének részeként a 2021–2030 közötti időszakra vonatkozó kibocsátási egységek teljes mennyiségéből 400 millió kibocsátási egységet bocsát rendelkezésre. Ezenkívül a piaci stabilitási tartalékból 50 millió ki nem osztott kibocsátási egységnek ki kell egészítenie a 2010/670/EU bizottsági határozat
                  7
                értelmében a 2013–2020-as időszakban rendelkezésre álló 300 millió kibocsátási egységből fennmaradó bevételeket, és azokat megfelelő ütemezés szerint az innovációs alap céljaira kell felhasználni 2021 előtt.
            
            
               (2)Annak biztosítása érdekében, hogy az innovációs alap 2021 előtt képes legyen támogatást nyújtani, az innovációs alap részére szánt 50 millió kibocsátási egységet a közös aukciós platformon történő árverések tekintetében az 1031/2010/EU bizottsági rendeletben
                  8
                megállapított szabályoknak és módozatoknak megfelelően árverés útján kell értékesíteni. 
            
            
               (3)A tagállamok adminisztratív terheinek csökkentése és az általános hatékonyság javítása érdekében az innovációs alap részére szánt 50 millió kibocsátási egységet hozzá kell adni a közös aukciós platformon 2020-ban árverésre bocsátandó azon mennyiségekhez, amelyeket azok a tagállamok bocsátanak árverésre, amelyek 2018. január 1-jén részt vettek az 1031/2010/EU bizottsági rendelet 26. cikke szerinti közös fellépésben. 
            
            
               (4)A részt vevő tagállamoknak árverezőik révén kell árverésre bocsátaniuk az innovációs alapnak szánt 50 millió kibocsátási egységből őket megillető hányadot. Annak érdekében, hogy megkapják az innovációs alap vonatkozó bevételeit, minden árverezőnek 2019. október 1-jéig ki kell jelölnie az árverező nevesített bankszámláját, amelyre a szóban forgó árverési bevétel folyósítható. Az árverezők a tagállamukat illető árverési bevétel fogadására megjelölhetik a már meglévő árverezői nevesített bankszámlájukat, egy külön árverezői nevesített bankszámlát az innovációs alap árverési bevételei számára vagy a kibocsátási egységeit az innovációs alap számára árverésre bocsátó valamely másik tagállam másik árverezőjének nevesített bankszámláját.
            
            
               (5)Az innovációs alap részére szánt 50 millió kibocsátási egység árverés útján történő értékesítésére kinevezett árverezőknek biztosítaniuk kell, hogy az árverési bevétel keletkezése hónapjának végétől számított legkésőbb 15 napon belül sor kerüljön az innovációs alapból származó árverési bevételeknek a Bizottság által az említett alap céljaira számukra bejelentett számlára történő folyósítására.
            
            
               (6)A folyósítást megelőzően az árverező levonhatja az árverési bevételekből a szóban forgó bevételeknek az árverezői nevesített bankszámlán való tartásából, illetve arról történő kifizetéséből keletkező díjakat. Az első levonás előtt és az ilyen díjak bármilyen módosítása előtt az érintett árverező tagállamának értesítenie kell a Bizottságot és az összes többi tagállamot az árverező által levonni kívánt kiegészítő díjak összegéről és céljáról.
            
            
               (7)Az 1031/2010/EU rendelet 61. cikke jelenleg úgy rendelkezik, hogy az aukciós platformnak egyidejűleg be kell jelentenie az egyes árverések részletes eredményeit és értesítenie kell a nyertes ajánlattevőket a konkrét eredményekről. A bejelentendő árverési eredmények részletességi szintje azonban nem teszi lehetővé, hogy azokat a nyertes ajánlattevők részére küldött, a konkrét eredményeket tartalmazó értesítéssel egyidejűleg tegyék közzé. E rendelkezés piaci gyakorlattal való összehangolása és a piaci visszaélések elleni védelem érdekében az aukciós platform a fennmaradó árverési eredményekre vonatkozó részletekről szóló bejelentést megelőzően közzéteheti az árverésre bocsátott kibocsátási egységek mennyiségét és az aukciós elszámolóárat abból a célból, hogy ezek közzétételére azzal egyidejűleg kerüljön sor, hogy a platform értesíti a nyertes ajánlattevőket az árverés konkrét eredményeiről. A fennmaradó árverési eredményeket legkésőbb az ajánlattételi időszak lezárását követő 15 percen belül közzé kell tenni.
            
         
         
            
               (8)Az 1031/2010/EU rendelet lehetővé teszi az említett rendelet 26. cikkének (1) és (2) bekezdésében előírt közös fellépésben részt nem vevő tagállamok számára, hogy saját aukciós platformot jelöljenek ki a 2003/87/EK irányelv II. és III. fejezete szerinti kibocsátási egységek őket megillető hányadának árverezésére. Az 1031/2010/EU rendelet 30. cikke (5) bekezdésének harmadik albekezdése értelmében az aukciós platformok kijelölésének feltétele, hogy a szóban forgó aukciós platformok szerepeljenek a III. melléklet jegyzékében.
            
            
               (9)Az 1031/2010/EU rendelet 30. cikkének (4) bekezdésével összhangban Németország tájékoztatta a Bizottságot azon döntéséről, hogy a 26. cikk (1) és (2) bekezdésében meghatározott közös fellépésben nem kíván részt venni, hanem saját aukciós platformot jelöl ki.
            
            
               (10)2018. április 12-én Németország arról értesítette a Bizottságot, hogy az 1031/2010/EU rendelet 30. cikkének (1) bekezdésében említett aukciós platformként a European Energy Exchange AG-t szándékozik kijelölni az e rendelet hatálybalépésétől számított legfeljebb ötéves időszakra. A megbízás időtartamát és jogalapját, valamint a European Energy Exchange AG-re mint Németország aukciós platformjára vonatkozó feltételeket és kötelezettségeket fel kell sorolni az 1031/2010/EU rendelet III. mellékletében. 
            
            
               (11)Az 1031/2010/EU rendeletet ezért ennek megfelelően módosítani kell.
            
            
               (12)Annak érdekében, hogy a Németország által kijelölendő aukciós platform időben és kiszámítható módon folytathassa le az árveréseket, e rendeletnek haladéktalanul hatályba kell lépnie,
            
            
               ELFOGADTA EZT A RENDELETET:
            
            
               1. cikk
            
            
               Az 1031/2010/EU rendelet a következőképpen módosul:
            
            
               1.A 10. cikk a következő (5) bekezdéssel egészül ki:
            
            
               „(5) A 2003/87/EK irányelv III. fejezete szerinti kibocsátási egységek 2020-ban árverés útján értékesítendő mennyisége tartalmazza az említett irányelv 10a. cikke (8) bekezdésének második albekezdésében említett, a piaci stabilitási tartalékból származó 50 millió ki nem osztott kibocsátási egységet is. Ezeket a kibocsátási egységeket azon tagállamok között kell egyenlő részekben felosztani, amelyek 2018. január 1-jén részt vettek az e rendelet 26. cikkének (1) bekezdése szerinti közös fellépésben, és hozzá kell adni a szóban forgó egyes tagállamok által árverésre bocsátandó kibocsátási egységek mennyiségéhez. Az 50 millió kibocsátási egységet elvben egyenlő részekben kell elosztani a 2020-ban tartandó árverések között.”
            
            
               2.A 23. cikk helyébe a következő szöveg lép:
            
            
               „23. cikk 
            
            
               Az árverező feladatai
            
            
               (1) Az árverező a következő feladatokat látja el: 
            
            
               a)
                     árverésre bocsátja az őt kinevező minden egyes tagállam árverésen értékesítendő kibocsátási egységeit; 
            
            
               b)
                     felveszi az őt kinevező minden egyes tagállamot illető árverési bevételt; 
            
            
               c)
                     az őt kinevező minden egyes tagállam részére folyósítja az árverési bevételt.
            
            
               (2) A 10. cikk (5) bekezdése értelmében kibocsátási egységeket árverés útján értékesítő valamennyi tagállam árverezője a szóban forgó kibocsátási egységek elárverezéséből származó bevételt az általa a 10. cikk (5) bekezdése alapján esedékes kifizetések fogadására legkésőbb 2019. október 1-jén kijelölt árverezői nevesített bankszámláján kapja meg. Az árverező biztosítja, hogy az árverési bevétel keletkezése hónapjának végétől számított legkésőbb 15 napon belül sor kerüljön a szóban forgó árverési bevételeknek a Bizottság által a 2003/87/EK irányelv 10a. cikke (8) bekezdésének alkalmazásában számára bejelentett számlára történő folyósítására. Az árverező a folyósítás előtt levonhatja az említett bevételeknek a bankszámlán való tartásából, illetve arról történő kifizetéséből keletkező díjakat, feltéve, hogy a tagállam előzetesen értesíti a Bizottságot és az összes többi tagállamot e díjak összegéről és indokairól.” 
            
            
               3.A 61. cikk (2) bekezdésének helyébe a következő szöveg lép:
            
            
               „(2) Az (1) bekezdés értelmében az aukciós platform által az egyes árverésekre vonatkozóan tett bejelentés kiterjed legalább a következő eredményekre:
            
         
         
            
               a) az elárverezett kibocsátási egységek mennyisége;
            
            
               b) az aukciós elszámolóár euróban megadva;
            
            
               c) a benyújtott ajánlatok összes mennyisége;
            
            
               d) az ajánlattevők teljes száma és a nyertes ajánlattevők száma;
            
            
               e) egy árverés törlése esetén azon árverések, amelyekre a kibocsátási egységek mennyiségét átvezetik;
            
            
               f) az árverésből származó bevétel teljes összege;
            
            
               g) a bevétel tagállamok közötti megoszlása a 26. cikk (1) vagy (2) bekezdése alapján kijelölt aukciós platformok esetében.”
            
            
               4.A 61. cikk (3) bekezdésének helyébe a következő szöveg lép: 
            
            
               „(3) Az egyes árverésekről szóló, a (2) bekezdés a) és b) pontja szerinti bejelentésével egy időben az aukciós platform a rendszerein keresztül ajánlatot tevő minden egyes nyertes ajánlattevőt értesít az alábbiakról:
            
            
               a)
                     az adott ajánlattevő számára elkülönített kibocsátási egységek összmennyisége;
            
            
               b)
                     egyező ajánlatai közül, amennyiben voltak ilyenek, melyeket választották ki véletlenszerűen;
            
            
               c)
                     a fizetendő összeg euróban, illetve euróövezeten kívüli tagállam esetében – az érintett ajánlattevő döntésétől függően – ezen tagállam pénznemében, feltéve, hogy a klíringrendszer vagy elszámolórendszer kezelni tudja a kérdéses nemzeti valutát;
            
            
               d)
                     az az időpont, ameddig az árverező nevesített bankszámlájára lehívható pénzeszközök formájában át kell utalni a kifizetendő pénzösszeget.”
            
            
               5.A III. melléklet e rendelet mellékletének megfelelően módosul.
            
            
               
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, 2018.10.30-én.
            
            
               
                     a Bizottság részéről,
               
            
         
         
            
               
                     elnök
                     Jean-Claude JUNCKER
               
            
         
         
            
                  
                     (1)
                  
                        Az Európai Parlament és a Tanács 2003/87/EK irányelve (2003. október 13.) az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról (HL L 275., 2003.10.25., 32. o.).
               
               
                  
                     (2)
                  
                        Az Európai Parlament és a Tanács (EU) 2018/410 irányelve (2018. március 14.) a 2003/87/EK irányelvnek a költséghatékony kibocsátáscsökkentés és az alacsony szén-dioxid-kibocsátású technológiákba történő beruházások növelése érdekében történő módosításáról és az (EU) 2015/1814 határozat módosításáról (HL L 76., 2018.3.19., 3. o.).
               
               
                  
                     (3)
                  
                        A Bizottság 1031/2010/EU rendelete (2010. november 12.) az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról szóló 2003/87/EK európai parlamenti és tanácsi irányelv alapján az üvegházhatást okozó gázok kibocsátási egységei árverés útján történő értékesítésének időbeli ütemezéséről, lebonyolításáról és egyéb vonatkozásairól (HL L 302., 2010.11.18., 1. o.).
               
               
                  
                     (4)
                  
                        
                  
                     Consultation on the functioning of the Auctioning Regulation pursuant to the scheme for greenhouse gas emission allowances trading within the Community (EU ETS)
                  
                  (Konzultáció az üvegházhatást okozó gázok kibocsátási egységeinek Közösségen belüli kereskedelmi rendszerére (EU ETS) vonatkozó aukciós rendelet működéséről).
               
               
                  
                     (5)
                  
                        A Bizottság 389/2013/EU rendelete (2013. május 2.) a 2003/87/EK európai parlamenti és tanácsi irányelv, valamint a 280/2004/EK és a 406/2009/EK európai parlamenti és tanácsi határozat szerinti uniós kibocsátásiegység-forgalmi jegyzék létrehozásáról, továbbá a 920/2010/EU és az 1193/2011/EU bizottsági rendelet hatályon kívül helyezéséről (HL L 122., 2013.5.3., 1. o.).
               
               
                  
                     (6)
                  
                        HL L 275., 2003.10.25., 32. o.
               
               
                  
                     (7)
                  
                        A Bizottság 2010/670/EU határozata (2010. november 3.) a szén-dioxid környezetvédelmi szempontból biztonságos leválasztására és geológiai tárolására irányuló kereskedelmi demonstrációs projekteknek, valamint a megújuló energiaforrások hasznosítására alkalmazott innovatív technológiák demonstrációs projektjeinek az üvegházhatást okozó gázok kibocsátási egységei Unión belüli, a 2003/87/EK európai parlamenti és tanácsi irányelvvel létrehozott kereskedelmi rendszere keretében történő finanszírozására vonatkozó kritériumok és intézkedések meghatározásáról (HL L 290., 2010.11.6., 39. o.).
               
               
                  
                     (8)
                  
                        A Bizottság 1031/2010/EU rendelete (2010. november 12.) az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról szóló 2003/87/EK európai parlamenti és tanácsi irányelv alapján az üvegházhatást okozó gázok kibocsátási egységei árverés útján történő értékesítésének időbeli ütemezéséről, lebonyolításáról és egyéb vonatkozásairól (HL L 302., 2010.11.18., 1. o.).
               
            
      
    ---documentbreak--- 
      
         
         
            
               MELLÉKLET 
            
            
               Az 1031/2010/EU rendelet III. melléklete a következő 5. résszel egészül ki:
            
            
                     
                        „Németország által kijelölt aukciós platformok
                     
                  
               
                     
                        5.
                     
                  
                  
                     
                        Aukciós platform
                     
                  
                  
                     
                        European Energy Exchange AG (EEX)
                     
                  
               
                     
                  
                  
                     
                        Jogalap
                     
                  
                  
                     
                        30. cikk, (1) bekezdés
                     
                  
               
                     
                  
                  
                     
                        A megbízás tartama
                     
                  
                  
                     
                        Legkorábban [Kiadóhivatal: kérjük beilleszteni az e rendeletnek az Európai Unió Hivatalos Lapjában való kihirdetését követő nap dátumát]-tól/től legfeljebb ötéves időszakra, de legkésőbb [Kiadóhivatal: kérjük beilleszteni az öt évvel az e rendeletnek az Európai Unió Hivatalos Lapjában való kihirdetését követő nap dátumát]-ig, a 30. cikk (5) bekezdése második albekezdésének sérelme nélkül.
                     
                  
               
                     
                  
                  
                     
                        Feltételek
                     
                  
                  
                     
                        Az EEX a részvételi jogosultságot nem teszi függővé az általa szervezett másodlagos piacon, illetve bármely általa vagy harmadik fél által működtetett egyéb kereskedési helyen való tagságtól vagy részvételtől.
                     
                  
               
                     
                  
                  
                     
                        Kötelezettségek
                     
                  
                  
                     
                        1. Az EEX az aukcióellenőrrel való egyeztetés céljából [Kiadóhivatal: kérjük beilleszteni az e rendeletnek az Európai Unió Hivatalos Lapjában való kihirdetését követő nap dátumát]-tól/től számítva két hónapon belül benyújtja exitstratégiáját a német hatóságoknak. Az exitstratégia nem érinti az EEX-nek a Bizottsággal és a tagállamokkal a 26. cikk értelmében kötött szerződésében megállapított kötelezettségeit és a Bizottságnak és a tagállamoknak az említett szerződésben foglalt jogait. 
                     
                     
                        2. Németország az EEX-szel létrejött, a Bizottság felé 2018. április 12-én bejelentett szerződéses viszonyok jelentős módosításairól értesíti a Bizottságot.”